**Ministru kabineta noteikumu projekta**

**„Grozījums Ministru kabineta 2012. gada 10.aprīļa noteikumos Nr.259**

**„Noteikumi par 2012./2013.mācību gada un mācību semestru sākuma un beigu laiku”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I Tiesību akta projekta izstrādes nepieciešamība** | | |
| 1. | Pamatojums | Lai īstenotu Valdības rīcības plāna (apstiprināts 2012.gada 16.februārī ar Ministru kabineta rīkojumu Nr.84 „Par Valdības rīcības plānu Deklarācijas par Valda Dombrovska vadītā Ministru kabineta iecerēto darbību īstenošanai”) 6.4.apakšpunktā noteikto – radīt priekšnoteikumus skolēna noslodzes samazināšanai mācību gada ietvaros, Izglītības un zinātnes ministrija ir sagatavojusi grozījumu Ministru kabineta 2012.gada 10.aprīļa noteikumos Nr.259 „Noteikumi par 2012./2013.mācību gada un mācību semestru sākuma un beigu laiku”. |
| 2. | Pašreizējā situācija un problēmas | Lai samazinātu vispārējās vidējās izglītības izglītojamo slodzi un spriedzi pārbaudījumu laikā maija beigās un jūnijā, kā arī palielinātu dienu skaitu starp valsts pārbaudījumiem vispārējā vidējā izglītībā, Izglītības un zinātnes ministrijas padotībā esošā iestāde – Valsts izglītības satura centrs ir izstrādājis Ministru kabineta noteikumu projektu „Noteikumi par valsts pārbaudes darbu norises laiku 2012./2013.mācību gadā” (VSS–1003), kur noteikts, ka angļu valodas centralizētais eksāmens tiek kārtots laikā no 2013.gada 26.marta līdz 2013.gada 28.martam.  Izglītības un zinātnes ministrija izvērtēja variantus, kādā organizēt centralizētos eksāmenus 2012./2013.mācību gadā:   * organizēt izglītojamiem brīvdienu laikā, mainot brīvdienu grafiku; * mācību procesa laikā, eksāmenus kārtojot februārī, martā, aprīlī utt.; * nemainīt eksāmenu grafiku.   Tika veikta visu ieinteresēto un iesaistīto personu (12.klašu absolventi, vecāku pārstāvji, kuri darbojas Izglītības un zinātnes ministrijas darba grupās, skolotāji, izglītības iestāžu vadītāji, izglītības pārvalžu speciālisti, izglītības darbinieku profesionālo organizāciju pārstāvji) ekspress aptauja un viedokļu izvērtēšana.  Rezultātā tika secināts, ka optimālākais risinājums šim mācību gadam ir angļu valodas centralizēto eksāmenu organizēt 2013.gada 26.marta līdz 2013.gada 28.martam un mainīt 12.klašu izglītojamo pavasara brīvdienu grafiku.  Minētais risinājums ļautu:   * saglabāt ierasto eksāmenu norises kārtību, kas nodrošina nepieciešamo skolotāju skaitu eksāmenu vadīšanai un novērošanai (angļu valodas centralizētā eksāmena norises procesā ir iesaistīti aptuveni 2200 skolotāji). Novērotāji un eksāmenu vadītāji ir citu izglītības iestāžu un citu mācību priekšmetu skolotāji, kuri brīvdienu laikā tiks nodarbināti eksāmena procesā un šajā laikā viņi neveic savu priekšmetu mācīšanu; * netraucēt citu klašu mācību procesu, jo izglītojamajiem no 1. līdz 11.klasei šajā laikā ir pavasara brīvdienas; * mazināt vispārējās vidējās izglītības izglītojamo slodzi un spriedzi pārbaudījumu laikā, jo viens no centralizētajiem eksāmeniem būtu nokārtots ātrāk un tādējādi mazināta slodze pārējo eksāmenu kārtošanas laikā. Tas paātrinātu arī sertifikāta iegūšanu un izglītojamajiem būtu iespējams savlaicīgi iesniegt izglītības dokumentus kādā no ārvalstu augstskolām.   Vienlaikus tiks atvieglota iespēja nākamajā mācību gadā veikt izmaiņas arī pārējo pārbaudījumu grafika plānošanā.  Ministru kabineta noteikumu projekts „Noteikumi par valsts pārbaudes darbu norises laiku 2012./2013.mācību gadā” nosaka valsts pārbaudes darbu norises laikus izglītojamajiem, kuri attaisnojošu iemeslu dēļ nav varējuši kārtot valsts pārbaudes darbus noteiktajos laikos. Šajā gadījumā par attaisnojošiem iemesliem tiks uzskatīti arī gadījumi, ja izglītojamie ir ieplānojuši pavasara brīvdienu laiku spēkā esošajai kārtībai un ja pasākumi ieplānoti līdz grozījumu Ministru kabineta 2012.gada 10.aprīļa noteikumos Nr.259 „Noteikumi par 2012./2013.mācību gada un mācību semestru sākuma un beigu laiku” pieņemšanai, kā arī minētie fakti pamatoti ar attiecīgiem dokumentiem.  Ministru kabineta 2012.gada 10.aprīļa noteikumu Nr.259 „Noteikumi par 2012./2013.mācību gada un mācību semestru sākumu un beigu laiku” 7.3.apakšpunkts nosaka pavasara brīvdienas visiem izglītojamiem no 1.klases līdz 12.klasei laikā no 2013.gada 22.marta līdz 2013.gada 28.martam.  Lai Ministru kabineta noteikumu projektā „Noteikumi par valsts pārbaudes darbu norises laiku 2012./2013.mācību gadā” ietvertais regulējums nebūtu pretrunā ar Ministru kabineta 2012.gada 10.aprīļa noteikumos Nr.259 „Noteikumi par 2012./2013.mācību gada un mācību semestru sākumu un beigu laiku” ietverto regulējumu un tiktu ievērotas 12.klases izglītojamo tiesības uz noteikto pavasara brīvlaiku, kā arī angļu valodas centralizētā eksāmena norise netraucētu izglītības iestādes mācību procesu, ir nepieciešams grozījums Ministru kabineta 2012.gada 10.aprīļa noteikumos Nr.259 „Noteikumi par 2012./2013.mācību gada un mācību semestru sākumu un beigu laiku”.  Veicinot skolu autonomiju, noteikumu projekts noteiks, ka izglītības iestāde patstāvīgi pieņem lēmumu par vienu nedēļu ilgām pavasara brīvdienām 12.klases izglītojamajiem laikposmā no 2013.gada 19.marta līdz 2013.gada 25.martam vai no 2013.gada 2.aprīļa līdz 2013.gada 8.aprīlim. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts nosaka, ka izglītības iestāde patstāvīgi pieņem lēmumu par vienu nedēļu ilgām pavasara brīvdienām 12.klases izglītojamajiem laikposmā no 2013.gada 19.marta līdz 2013.gada 25.martam vai no 2013.gada 2.aprīļa līdz 2013.gada 8.aprīlim. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Projekts šo jomu neskar. |

|  |  |  |
| --- | --- | --- |
| **II Tiesību akta projekta ietekme uz sabiedrību** | | |
| 1. | Sabiedrības mērķgrupa | Noteikumu projekts attiecas uz izglītojamajiem, kuri mācās 12.klasē (~19 tūkstoši izglītojamie), valsts, pašvaldību un privātajām izglītības iestādēm un vecākiem, kuriem izglītojamais mācās 12.klasē. |
| 2. | Citas sabiedrības grupas (bez mērķgrupas), kuras tiesiskais regulējuma arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts paredz tiesības izglītības iestādei patstāvīgi lemt par pavasara brīvdienām 12.klases izglītojamiem. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Projekts šo jomu neskar. |

Anotācijas III sadaļa – projekts šo jomu neskar.

|  |  |  |
| --- | --- | --- |
| **IV Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Izglītības un zinātnes ministrijas padotībā esošā iestāde – Valsts izglītības satura centrs ir izstrādājis Ministru kabineta noteikumu projektu „Noteikumi par valsts pārbaudes darbu norises laiku 2012./2013.mācību gadā”, kuri ir izsludināti Valsts sekretāru sanāksmē (VSS – 1003). |
| 2. | Cita informācija | Projekts šo jomu neskar. |

Anotācijas V sadaļa – projekts šo jomu neskar.

|  |  |  |
| --- | --- | --- |
| **VI Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Sabiedrības informēšanas pasākumi – informācija sniegta novadu un republikas pilsētu izglītības speciālistiem (2012.gada augustā, oktobrī). |
| 2. | Sabiedrības līdzdalība projekta izstrādē | Noteikumu projekts apspriests ar Latvijas izglītības vadītāju asociāciju un Izglītības un zinātnes ministrijas darba grupās, kuras strādāja pie Reformu īstenošanas rīcības plāna vispārējā izglītībā. Darba grupās darbojās deleģēti pārstāvji no Latvijas izglītības darbinieku arodbiedrības, Latvijas Izglītības darbinieku arodbiedrības, Latvijas Izglītības vadītāju asociācijas, nevalstiskās organizācijas un vecāku pārstāvji. |
| 3. | Sabiedrības līdzdalības rezultāti | Atbalsta. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Projekts šo jomu neskar. |

|  |  |  |
| --- | --- | --- |
| VII Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Vidējās izglītības iestādes. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Normatīvā akta izpilde tiks nodrošināta esošo institūciju ietvaros. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Jaunas valsts institūcijas netiks radītas un esošo institūciju funkcijas netiks paplašinātas. |
| 6. | Cita informācija | Projekts šo jomu neskar. |

Izglītības un zinātnes ministrs R.Ķīlis

Vizē:

Valsts sekretāra vietniece –

Izglītības departamenta direktore,

valsts sekretāra pienākumu izpildītāja E.Papule

09.11.2012.

1090

Dz.Mergupe-Kutraite

67047817, dzintra.mergupe@izm.gov.lv